એક તરફ રાજ્ય સરકાર શિક્ષણને સમૃદ્ધ બનાવવા માટે કરોડો રૂપિયાની ગ્રાન્ટ ફાળવે છે. પરંતુ સરકારી ગ્રાન્ટનો દુરઉપયોગ કરીને ભ્રષ્ટચાર થાય છે. કચ્છના પાટનગર ભુજ મધ્યે આવેલી રાવલવાડી પ્રાથમિક શાળામાં નબળી ગુણવતાનું બાંધકામ કરવામાં આવ્યું હોવાનું સામે આવ્યું છે. 14 વર્ષના ટૂંકા સમય ગાળામાં જ લાખોના ખર્ચે નિર્માણ પામેલી આ શાળા ભ્રષ્ટાચારના ભરડામાં ફસાઈ છે. શાળાની છતમાંથી લોખંડના સળિયા બહાર આવી ગયા છે સિમેન્ટના પોપડા ખરી રહ્યા છે.